CELEX: 32004R2067
Language: da
Date: 2004-11-22
Title: Rådets forordning (EF) nr. 2067/2004 af 22. november 2004 om ændring af forordning (EF) nr. 527/2003 om tilladelse til udbud og levering til direkte konsum af visse vine, der er importeret fra Argentina, og som eventuelt har været genstand for en ønologisk behandling, der ikke er fastsat i forordning (EF) nr. 1493/1999

3.12.2004   
            
            
               DA
            
            
               Den Europæiske Unions Tidende
            
            
               L 358/1
            
         
      RÅDETS FORORDNING (EF) Nr. 2067/2004
   af 22. november 2004
   om ændring af forordning (EF) nr. 527/2003 om tilladelse til udbud og levering til direkte konsum af visse vine, der er importeret fra Argentina, og som eventuelt har været genstand for en ønologisk behandling, der ikke er fastsat i forordning (EF) nr. 1493/1999
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 1493/1999 af 17. maj 1999 om den fælles markedsordning for vin (1), særlig artikel 45, stk. 2,
   under henvisning til forslag fra Kommissionen, og
   ud fra følgende betragtninger:
   
               (1)
            
            
               Uanset artikel 45, stk. 1, i forordning (EF) nr. 1493/1999 tillader forordning (EF) nr. 527/2003 (2) import til Fællesskabet af vine, der er produceret i Argentina, og som har været genstand for en ønologisk behandling, der ikke er fastsat i fællesskabsbestemmelserne. Denne tilladelse udløber den 30. september 2004.
            
         
               (2)
            
            
               Der er igangværende forhandlinger mellem Fællesskabet, repræsenteret ved Kommissionen, og Argentina med henblik på indgåelse af en handelsaftale om vin. Forhandlingerne vedrører navnlig de to parters respektive ønologiske behandling samt beskyttelse af geografiske betegnelser.
            
         
               (3)
            
            
               For at fremme disse forhandlinger bør den undtagelse, som tillader, at der til vin produceret i Argentina, som importeres til EF, må tilsættes æblesyre, forlænges, indtil den aftale, de nævnte forhandlinger resulterer i, træder i kraft, dog senest til den 30. september 2005.
            
         
               (4)
            
            
               Forordning (EF) nr. 527/2003 bør ændres i overensstemmelse hermed —
            
         UDSTEDT FØLGENDE FORORDNING:
   Artikel 1
   I artikel 1, stk. 1, andet afsnit, i forordning (EF) nr. 527/2003 ændres datoen »den 30. september 2004« til »den 30. september 2005«.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.
   Den anvendes fra den 1. oktober 2004.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 22. november 2004.
      
         
            På Rådets vegne
         
         C. VEERMAN
         
         
            Formand
         
      
   
   
      (1)  EFT L 179 af 14.7.1999, s. 1. Senest ændret ved Kommissionens forordning (EF) nr. 1795/2003 (EUT L 262 af 14.10.2003, s. 13).
   
      (2)  EUT L 78 af 25.3.2003, s. 1. Ændret ved forordning (EF) nr. 1776/2003 (EUT L 260 af 11.10.2003, s. 1).